《和参谋参议寻春》
宋代·陈渊

二老俱传正始音，春来诗思转精神。风前未展垂天翼，笔下空闻掷地金。

晓日若将开霁色，宿云先已弄轻阴。落花流水年年事，只恐桃源不可寻。

作者简介：（?—1145）宋南剑州沙县人，字知默，世称默堂先生。初名渐，字几叟。早年从学二程，后师杨时。时以其深识圣贤旨趣，妻以女。高宗绍兴五年，以廖刚等言，充枢密院编修官。七年以胡安国荐，赐进士出身。九年除监察御史，寻迁右正言，入对论恩惠太滥。言秦桧亲党郑亿年有从贼之丑，为桧所恶。主管台州崇道观。有《墨堂集》。